નવી દિલ્હી: ભારતે ચોથી વન-ડે મેચમાં વેસ્ટ ઈન્ડિઝને 224 રનથી હરાવીને પાંચ મેચની શ્રેણીમાં 2-1થી લીડ બનાવી લીધી છે. રોહિત શર્મા (162) અને અંબાતી રાયડુ (100)ની સદીની મદદથી ટીમ ઈન્ડિયાએ પાંચ વિકેટ પર 377 રનનો વિશાળ સ્કોર ખડક્યો હતો. તે વર્ષ 2018માં ભારતીય ટીમનો સૌથી મોટો વન-ડે સ્કોર છે. જવાબમાં વેસ્ટ ઈન્ડિઝની ટીમ 36.2 ઓવરમાં 153 રનના સ્કોર પર સમેટાઈ ગઈ. જેસન હોલ્ડર સૌથી વધુ 54 રન બનાવીને અણનમ રહ્યો. આ ભારતનો વેસ્ટ ઈન્ડિઝ પર અત્યાર સુધીનો સૌથી મોટો વિજય છે.